|  |  |
| --- | --- |
| **Формуляр за частична предварителна оценка на въздействието\***  **(Приложете към формуляра допълнителна информация/документи)** | |
| **Институция:** Министерство на земеделието, храните и горите | **Нормативен акт:** Проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“, приета с Постановление № 251 на Министерския съвет от 2016 г. |
| **За включване в законодателната/**  **оперативната програма на Министерския съвет за периода: 01.07.2018 г. – 31.12.2018 г.** | **Дата: 16.10.2018 г.** |
| **Контакт за въпроси: Ирина Лазарова** – директор на дирекция „Пазарни мерки и организации на производители“ [ilazarova@mzh.government.bg](mailto:ilazarova@mzh.government.bg) | **Телефон: 02/ 985 - 11 - 620** |
| **1. Дефиниране на проблема:**  При прилагане на схема ”Училищен плод” и схема „Училищно мляко“ в хода на процедурата по одобрение на заявителите се установи, че редица училища срещат затруднения да се справят самостоятелно с организацията по приемане, съхранение, разпределяне и раздаване на децата на плодовете, зеленчуците, млякото и млечните продукти, доставени до учебното заведение, тъй като не разполагат със служители, които да изпълняват тези дейности.  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  Действащата нормативната уредба предвижда организацията на приемането, съхранението и раздаването на продуктите в учебното заведение да се организира от директора и да се осъществява от персонала на училището/детската градина. В хода на процедурата по одобрение на заявителите по схемата се установи, че редица училища срещат затруднения да се справят самостоятелно с тези дейности. В наредбата е необходимо да се предвиди възможност дейностите по организацията на приемането, съхранението и раздаването на продуктите на територията на училищата да могат да се осъществяват от лице, с което одобреният заявител е сключил договор, съгласуван с директора на съответното училище.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  В хода на прием на документи по схемата за 2018/2019 учебна година и в резултат на извършените административни процедури от страна на ДФ „Земеделие“ възникна необходимост от допълнително регулиране на процеса по приемане, съхранение и разпределяне на доставените продукти в учебните заведения.  В наредбата към настоящия момент липсва възможност за определяне на лице, което да осъществява приемането, разпределянето и съхранението на продуктите по схемата, което води до практически затруднения в прилагането й - своевременното приемане и раздаване на доставките в учебното заведение.  Проблемът не може да бъде разрешен чрез промяна на организацията на работа в училищата, тъй като процеса по приемане, съхранение и разпределяне на хранителни продукти не е типичен за училищата, като образователни институции и е необходимо да се разпише в нормативен акт основанието за тези дейности, включително възстановяването на разходите за извършването им.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Последваща оценка на въздействие не е извършвана. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*  Определяне на лице, което да осъществява приемането, разпределянето и съхранението на продуктите по схемата.  Създаване на основание за тези дейности, включително за възстановяването на разходите за извършването им. | |
| **3. Идентифициране на заинтересованите страни:**  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).*   * Министерство на земеделието, храните и горите * Министерство на образованието * Министерство на здравеопазването * Българска агенция по безопасност на храните * Държавен фонд „Земеделие” * около 300 000 ученици * 2 500 училища в цялата страна; * 372 заявители, част от които са производители на плодове и зеленчуци и производители на мляко и млечни продукти. | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант 1: „Без действие”**  Ще се запази настоящата ситуация, при която липсва:  - възможност за определяне на лице, което да осъществява приемането, разпределянето и съхранението на продуктите по схемата;  - основание за тези дейности, включително за възстановяването на разходите за извършването им.  Ще продължат практически затруднения в прилагането на схемата, а именно забавяне в приемане и раздаване на доставките в учебното заведение.  Ще се стигне до откази за прилагане на схемата, което ще компрометира основната й цел– максимален брой деца да придобият здравословни хранителни навици.  **Вариант 2:** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Ще се създаде възможност за определяне на лице, което да осъществява приемането, разпределянето и съхранението на продуктите по схемата;  Ще се създаде основание за тези дейности, включително за възстановяването на разходите за извършването им;  Ще се определи начина за възстановяване на разходите за приемането, съхранението и раздаването на продуктите по схемата - до 0,07 лв. за индивидуална порция на всеки ученик | |
| **5. Негативни въздействия:**  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.*  **Вариант 1 „Без действие“:**   * Отказ от участие по училищната схема от страна на учебните заведения, които няма да успеят да извършат навременното приемане, съхранение и раздаване на продуктите. * Лишаване от достъп до здравословни хранителни продукти на голям брой деца в страната.   **Вариант 2:** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Не се очаква негативно въздействие. | |
| **6. Положителни въздействия:**  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант 1 „Без действие“**  Няма положителни въздействия. Запазва се настоящата ситуация.  **Вариант 2** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Ще се създаде възможност за определяне на лице, което да осъществява приемането, разпределянето и съхранението на продуктите по схемата. Лицата, които могат да извършват тези дейности, могат да бъдат, както физически, така и юридически, договорът се съгласува с директора на съответното училище. Не се предвиждат специални изисквания, на които лицето следва да отговаря. Договорът между одобрения заявител и определеното лице обхваща всички дейности по организиране на приемането и проверката на продуктите, съхранение без да се прекъсва температурния режим, разпределяне и раздаването им;  Ще се създаде основание за тези дейности, включително за възстановяването на разходите за извършването им.  Ще се определи начина за възстановяване на разходите за приемането, съхранението и раздаването на продуктите по схемата - до 0,07 лв. за индивидуална порция на всеки ученик | |
| **7. Потенциални рискове:**  *Посочете възможните рискове от приемането на нормативната промяна, включително възникване на съдебни спорове.*  Няма идентифицирани рискове. | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали.  ☒ Няма ефект.  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови и не се засягат съществуващи регулаторни режими и услуги. | |
| **9. Създават ли се нови регистри?**  *Когато отговорът е „да“, посочете колко и кои са те*  Не се създават нови регистри. | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП.  ☐ Актът не засяга МСП  ☒ Няма ефект  Разходите за приемането, съхранението и раздаването на продуктите по схемата лице от страна на заявителите подлежат на възстановяване в рамките на изплатената им помощ.  Средствата за обезпечаване на този разход ще бъдат в рамките на определения за схемата бюджет, част от бюджета на ДФ „Земеделие“. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Съгласно чл. 26, ал. 3 и 4 от Закона за нормативните актове, проектът на Постановление за изменение и допълнение на Наредбата за условията и реда за прилагане на схеми за предоставяне на плодове, зеленчуци, мляко и млечни продукти в учебните заведения – Схема ”Училищен плод” и Схема „Училищно мляко“, заедно с доклада и предварителната частична оценка на въздействието, ще бъдат публикувани за обществено обсъждане на интернет страницата на Министерството на земеделието, храните и горите на Портала за обществени консултации, за срок от 14 дни. Публикуването за по-кратък срок произтича от необходимостта да се гарантира успешното прилагане на схемите през текущата учебна година. В схемите са включени около 300 000 ученици от 2 500 учебни заведения в цялата страна, 372 заявителя. | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Ирина Лазарова - директор на дирекция „Пазарни мерки и организации на производители”  **Дата:** 16.10.2018 г.  **Подпис:** | |